CELEX: C2006/131/84
Language: lv
Date: 2006-06-03 00:00:00
Title: Lieta T-104/06: Prasība, kas celta  2006. gada 3. aprīlī  —  SPM  pret Komisiju

3.6.2006   
            
            
               LV
            
            
               Eiropas Savienības Oficiālais Vēstnesis
            
            
               C 131/45
            
         Prasība, kas celta 2006. gada 3. aprīlī — SPM pret Komisiju
   (Lieta T-104/06)
   (2006/C 131/84)
   Tiesvedības valoda — franču
   Lietas dalībnieki
   
      Prasītāja: Société des plantations de Mbanga (S. P. M.), Douala (Kamerūna) (pārstāvis — B. L. Doré, avocat)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               pieņemt visus prasījumus;
            
         
               —
            
            
               atcelt Komisijas 2006. gada 8. februāra Regulu (EK) Nr. 219/2006 par tarifa kvotas atvēršanu un pārvaldību ĀKK izcelsmes banānu ar KN kodu 0803 00 19 ievešanai laika posmam no 2006. gada 1. marta līdz 31. decembrim;
            
         
               —
            
            
               piespriest Eiropas Kopienu Komisijai atlīdzināt visus tiesāšanās izdevumus.
            
         Pamati un galvenie argumenti
   Kvotu tirdzniecībai ar trešajām valstīm, kuras ietilpst banānu tirgus kopīgajā organizācijā, specifiskā režīma grozījumu ietvaros ar Eiropas Savienības Padomes 2005. gada 29. novembra Regulu Nr. 1964/2005 (1) Komisijai cita starpā tika piešķirtas pilnvaras pieņemt nepieciešamos pasākumus minētās regulas īstenošanai, kā arī pārejas pasākumus saistībā ar ĀKK izcelsmes banānu tarifa kvotu pārvaldību. Šajā sakarā Komisija savā 2005. gada 9. decembra Regulā Nr. 2015/2005 (2) attiecībā uz 2006. gada janvāri un februāri saglabāja importa atļauju iegūšanas režīmu, pamatojoties uz iepriekšējiem atsauces daudzumiem (3). Tā kā šai regulai bija pārejas raksturs, Komisija 2006. gada 8. februārī pieņēma Regulu Nr. 219/2006 par tarifa kvotas atvēršanu un pārvaldību ĀKK izcelsmes banānu ar KN kodu 0803 00 19 ievešanai laika posmam no 2006. gada 1. marta līdz 31. decembrim (4). Šajā regulā Komisija noteica tarifu kvotu pārvaldības metodi, ar kuru paredz kvotu izmantošanu hronoloģiskā kārtībā atkarībā no datumiem, kad saņemti pieteikumi par laišanu brīvā apgrozībā (pēc principa “kas pirmais brauc, tas pirmais maļ”) un pagaidām saglabāja daļu tarifu kvotu tiem tirgus dalībniekiem, kuri piegādāja ĀKK izcelsmes banānus Kopienai saskaņā ar iepriekš spēkā esošo importa režīmu. Šī regula ir šajā prāvā ietvertā lūguma atcelt tiesību aktu priekšmets.
   Šīs prasības ietvaros prasītāja apgalvo, ka apstrīdētajā regulā ir vairāki tiesību normu pārkāpumi, jo no tās noteikumiem izriet, ka, ja 60 % tarifu kvotu tiek pārvaldīti saskaņā ar jauno metodi, tad 40 % — piešķirot atļaujas saskaņā ar iepriekšējiem atsauces daudzumiem. Prasības atbalstam prasītāja izvirza tos pašus argumentus, ko tā izvirzīja prasības pieteikumā lietā T-447/05 (5).
   
      (1)  Padomes 2005. gada 29. novembra Regula (EK) Nr. 1964/2005 par tarifu likmēm banāniem (OV L 316, 1. lpp.)
   
      (2)  Komisijas 2005. gada 9. decembra Regula (EK) Nr. 2015/2005 par tādu banānu ievešanu, kuru izcelsme ir ĀKK valstis, saistībā ar tarifa kvotu, kas atvērta ar Regulu (EK) Nr. 1964/2005 par tarifu likmēm banāniem 2006. gada janvārī un februārī (OV L 324, 5. lpp.)
   
      (3)  Atcelt minēto regulu prasītāja ir lūgusi lietā T-447/05.
   
      (4)  OV L 38, 22. lpp.
   
      (5)  Skat. paziņojumu OV 2006 C 74, 24. lpp.